CELEX: 62014TN0539
Language: hr
Date: 2014-07-16 00:00:00
Title: Predmet T-539/14: Tužba podnesena 16. srpnja 2014. – North Drilling protiv Vijeća

8.9.2014   
            
            
               HR
            
            
               Službeni list Europske unije
            
            
               C 303/55
            
         Tužba podnesena 16. srpnja 2014. – North Drilling protiv Vijeća
   (Predmet T-539/14)
   2014/C 303/66
   Jezik postupka: španjolski
   
      Stranke
   
   
      Tužitelj: North Drilling Co. (Teheran, Iran) (zastupnici: J. Viñals Camallonga, L. Barriola Urruticoechea i J. Iriarte Ángel, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 1. Odluke Vijeća 2014/222/ZVSP od 16. travnja 2014. u dijelu u kojem se odnosi na njega i u kojem ga isključuje iz svog priloga;
            
         
               —
            
            
               poništi članak 1. Provedbene Uredbe Vijeća (EU) br. 397/2014 od 16. travnja 2014. u dijelu u kojem se odnosi na njega i u kojem ga isključuje iz svog priloga, i
            
         
               —
            
            
               naloži Vijeću snošenje troškova.
            
         
      Tužbeni razlozi i glavni argumenti
   
   U prilog svojoj tužbi tužitelj ističe sedam tužbenih razloga.
   
               1.
            
            
               Prvi tužbeni razlog odnosi se na očitu pogrešku u ocjeni činjenica na kojima se temelje pobijane odredbe s obzirom da one nemaju stvarnog činjeničnog niti dokaznog temelja.
            
         
               2.
            
            
               Drugi tužbeni razlog odnosi se na neispunjenje obveze obrazloženja s obzirom da, kada je riječ o NDC-u, obrazloženje pobijanih normi nema stvarni temelj te je neprecizno, nije konkretno, opće je te tužitelju onemogućava primjerenu pripremu obrane.
            
         
               3.
            
            
               Treći tužbeni razlog odnosi se na povredu prava na djelotvornu sudsku zaštitu kada je riječ o obrazloženju odredbi, nedostatku dokaza navedenih prigovora i prava na obranu i vlasništvo s obzirom da nije poštovana obveza obrazloženja niti potreba podnošenja stvarnih dokaza, što utječe na ostala prava.
            
         
               4.
            
            
               Četvrti tužbeni razlog odnosi se zloporabu ovlasti s obzirom da postoje objektivne, precizne i podudarne indicije koje dopuštaju tvrdnju da je Vijeće, prilikom donošenja sankcija, zloporabljujući svoj položaj i prijevarno, imalo druge ciljeve od onih koje je tvrdilo da ima.
            
         
               5.
            
            
               Peti tužbeni razlog odnosi se na pogrešno tumačenje primijenjenih pravnih pravila s obzirom da su ona tumačena i primijenjena pogrešno i široko, a to je nedopustivo kada je riječ o odredbama kojima se propisuju sankcije.
            
         
               6.
            
            
               Šesti tužbeni razlog odnosi se na povredu prava vlasništva jer je ono ograničeno bez stvarnog opravdanja i ne poštujući načelo proporcionalnosti.
            
         
               7.
            
            
               Sedmi tužbeni razlog odnosi se na povredu načela jednakog postupanja jer se bez razloga naštetilo kompetitivnom položaju tužitelja.